Kobuliy. Kobuliy (taxallusi; asl ismi Mir Sayd) (15-asr) — shoir. Kobul amirlaridan boʻlgan shayx Abu Saidning oʻgʻli. Alisher Navoiyning togʻasi. Navoiy Majolis un-nafois tazkirasida Kobuliyning sheʼriy isteʼdodi yuqori boʻlgani, sheʼrlarining aksariyati turkiy tilda ekanligini alohida taʼkidlab koʻrsatgan. Navoiy tazkirasi orqali bizga Kobuliyning bir tuyugʻi yetib kelgan.